
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2257 

20 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Αναπληρωτή 
Υπουργού» στο Γενικό Γραμματέα Δημόσιας Υγεί¬ 
ας του Υπουργείου Υγείας. 1 

Χορήγηση άδειας λειτουργίας στον ΔΕΣΦΑ Α.Ε. για 
το έργο «Μετατόπιση του Κύριου Αγωγού Φυσι¬ 
κού Αερίου Υψηλής Πίεσης ως συνοδού έργου του 
Αυτοκινητόδρομου ΠΑΘΕ στον Πλαταμώνα» στην 
Περιφερειακή Ενότητα Πιερίας στην Περιφέρεια 

Κεντρικής Μακεδονίας. 2 

Λεπτομέρειες εφαρμογής της υπ’ αριθμ. 175180/2011 
(Β' 1721) κοινής υπουργικής απόφασης και ρυθμί¬ 
σεις σχετικά με τη διαδικτυακή σύνδεση επιχει¬ 
ρήσεων του γαλακτοκομικού τομέα στο πληρο¬ 


φοριακό σύστημα ΑΡΤΕΜΙΣ. 3 

Αρχική κατανομή των Ποσοτήτων (πλην ροδάκινων 
και νεκταρινιών) του Παραρτήματος Ιβ του κατ’ 
εξουσιοδότηση Κανονισμού (ΕΕ) 1031/2014, όπως 
ισχύει. 4 


ΑΠΟΦΑΣΕΙ Σ 

Αριθμ. Αΐβ/Γ.Π.οικ78726 (1) 


Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Αναπληρωτή Υπουρ¬ 
γού» στο Γενικό Γραμματέα Δημόσιας Υγείας του 
Υπουργείου Υγείας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το Π.δ. 63/2005, «Κωδικοποίηση της Νομοθεσίας 
για την Κυβέρνηση και Κυβερνητικά Όργανα», ιδίως το 
άρθρο 54 (Φ.Ε.Κ. 98/Α72005). 

2. Το άρθρο 81 παρ. 1 του Ν. 1892/1990, «Για τον εκ¬ 
συγχρονισμό και την ανάπτυξη και άλλες διατάξεις» 
(ΦΕΚ 101/Α'/1990). 

3. Το άρθρο 90 του «Κώδικα της Νομοθεσίας για την 
Κυβέρνηση και Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (Φ.Ε.Κ. 98/Α72005). 

4. Το Π.δ. 106/2014, «Οργανισμός του Υπουργείου Υγεί¬ 
ας» (ΦΕΚ 173/Α728-08-2014), όπως ισχύει. 


5. Το άρθρο 27 του Ν. 4320/2015, «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης την οργάνωση της Κυβέρνησης και των 
Κυβερνητικών Οργάνων και λοιπές διατάξεις» (ΦΕΚ 29/ 
Α719-03-2015). 

6. Το Π.δ. 73/2015, «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 116/Α723-09-2015). 

7. Τη με αριθ. Υ 25/06-10-2015 απόφαση του Πρωθυ¬ 
πουργού, «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (ΦΕΚ 2144/Β706-10-2015). 

8. Της υπ’ αριθμ. ΔΥΙα/Γ.Π. οικ. 14111/2015 κοινής από¬ 
φασης του Πρωθυπουργού και του Υπουργού Υγείας 
και Κοινωνικών Ασφαλίσεων (Φ.Ε.Κ 94/ΥΌΔΔ/04-03-2015) 
περί διορισμού Γενικού Γραμματέα Δημόσιας Υγείας 
του Υπουργείου. 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

10. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζουμε: 

ΆΡΘΡΟ 1 

ΓΕΝΙΚΕΣ ΑΡΜΟΔΙΟΤΗΤΕΣ 

Ο Γ ενικός Γ ραμματέας Δημόσιας Υγείας έχει την επο- 
πτεία, τον έλεγχο και το συντονισμό της διαμόρφωσης 
και παρακολούθησης εφαρμογής του πλαισίου που αφο¬ 
ρά τα επαγγέλματα υγείας, το σχεδίασμά και τις απο¬ 
φάσεις εφαρμογής πολιτικών εκπαίδευσης, εξειδίκευσης 
και συνεχούς κατάρτισης των επαγγελματιών υγείας. Τη 
διοικητική εποπτεία της λειτουργίας του Ε.Ο.Π.Υ.Υ. που 
αφορά το σχεδίασμά, την ανάπτυξη και διαχείριση θε¬ 
μάτων που σχετίζονται με την οργάνωση και λειτουργία 
των υπηρεσιών του και το σχεδίασμά, την ανάπτυξη και 
την εφαρμογή του θεσμικού πλαισίου για την ανάπτυξη 
παροχών υγείας, συμβάσεων με παρόχους και πολιτικής 
παροχών του Ε.Ο.Π.Υ.Υ. 

ΆΡΘΡΟ 2 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ 
ΣΕ ΑΝΤΙΚΕΙΜΕΝΑ ΥΠΗΡΕΣΙΩΝ - ΕΞΑΙΡΕΣΕΙΣ 

1. Στο Γ ενικό Γ ραμματέα Δημόσιας Υγείας μεταβιβά¬ 
ζονται οι ακόλουθες αρμοδιότητες: 

Α. Από τη Γενική Διεύθυνση Δημόσιας Υγείας και Υπη¬ 
ρεσιών Υγείας: 

• Η Διεύθυνση Επαγγελματιών Υγείας, της οποίας οι 
αρμοδιότητες ασκούνται παράλληλα με τον Αναπληρωτή 
Υπουργό Υγείας. 

• Από το Τμήμα Εποπτείας, Ανάπτυξης και Λειτουργί¬ 
ας Ε.Ο.Π.Υ.Υ. της Διεύθυνσης Πρωτοβάθμιας Φροντίδας 
Υγείας και Πρόληψης, τα θέματα σχετικά με την ανάπτυ¬ 
ξη παροχών υγείας, σύναψης συμβάσεων με παρόχους 
και πολιτικής παροχών του Ε.Ο.Π.Υ.Υ. 

Β. Από τη Γενική Διεύθυνση Ανθρωπίνων Πόρων και 
Διοικητικής Υποστήριξης, το Τμήμα Οργάνωσης Νο¬ 
σοκομείων και Ιδιωτικών Κλινικών και το Τμήμα Επο- 
πτευομένων Φορέων και Λειτουργίας Νοσοκομείων της 
Διεύθυνσης Ανάπτυξης Μονάδων Υγείας, αποκλειστικά 
όσον αφορά την αρμοδιότητα έναρξης και λειτουργίας 
του Γ.Ν. Θήρας από την Α.Ε.Μ.Υ. Α.Ε. 

2. Εξαιρούνται τα έγγραφα τα οποία αφορούν: 

α. Στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης Π.δ. και Κανονιστικών 
Αποφάσεων. 

β. Στην επικοινωνία με το Γ ραφείο του Πρωθυπουρ¬ 
γού ή Κυβερνητικά Όργανα, Υπουργούς, Αναπληρωτές 
Υπουργούς και Υφυπουργούς. 

γ. Στα ερωτήματα προς το Σώμα Επιθεωρητών Υπη¬ 
ρεσιών Υγείας και Πρόνοιας (Σ.Ε.Υ.Υ.Π.). 

δ. Στις πράξεις που απαιτείται συνυπογραφή με άλλους 
Υπουργούς, Αναπληρωτές Υπουργούς ή Υφυπουργούς. 

ΑΡΘΡΟ 3 

ΔΙΚΑΙΩΜΑ ΥΠΟΓΡΑΦΗΣ ΕΓΓΡΑΦΩΝ 
"ΜΕ ΕΝΤΟΛΗ ΑΝΑΠΛΗΡΩΤΗ ΥΠΟΥΡΓΟΥ" 

Ο Γ ενικός Γ ραμματέας Δημόσιας Υγείας έχει δικαί¬ 
ωμα υπογραφής εγγράφων «Με εντολή Αναπληρωτή 
Υπουργού» για τα εξής θέματα: 

1. Τα ερωτήματα στο Γραφείο Νομικού Συμβούλου. 

2. Τα ερωτήματα στο Κεντρικό Συμβούλιο Υγείας 
(Κε.Σ.Υ.) για γνωμοδότηση γενικότερης και καθοριστι¬ 
κής σημασίας. 

3. Τον προγραμματισμό εκπαιδευτικών προγραμμάτων. 

4. Την έγκριση σύναψης συμβάσεων με παρόχους του 
Ε.Ο.Π.Υ.Υ. 

ΆΡΘΡΟ 4 
ΕΚΠΡΟΣΩΠΗΣΗ 

Ο Γ ενικός Γ ραμματέας Δημόσιας Υγείας εκπροσωπεί 
το Υπουργείο Υγείας για θέματα αρμοδιότητας του και 
συνεργάζεται με τους αρμόδιους φορείς. 

ΑΡΘΡΟ 5 

ΤΕΛΙΚΕΣ ΔΙΑΤΑΞΕΙΣ 

1. Σε κάθε περίπτωση έκδοσης πράξεων, σύμφωνα με 
την παρούσα απόφαση, θα πρέπει στο σκεπτικό τους 
να αναγράφεται η παρούσα απόφαση. 

2. Τα έγγραφα των Υπηρεσιών του Υπουργείου σχετικά με 
τον Ε.Ο.Π.Υ.Υ. τα οποία εμπίπτουν στην αρμοδιότητα του Γ ε¬ 
νικού Γραμματέα Δημόσιας Υγείας, κοινοποιούνται υποχρεω¬ 
τικά στο Γ ραφείο του Γ ενικού Γ ραμματέα Δημόσιας Υγείας. 

3. Από τη δημοσίευση της απόφασης αυτής καταργεί- 
ται κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΥΛΟΣ ΠΟΛΑΚΗΣ 


Αριθμ. οικ. 181761 (2) 

Χορήγηση άδειας λειτουργίας στον ΔΕΣΦΑ Α.Ε. για το 
έργο «Μετατόπιση του Κύριου Αγωγού Φυσικού Αε¬ 
ρίου Υψηλής Πίεσης ως συνοδού έργου του Αυτοκι¬ 
νητόδρομου ΠΑΘΕ στον Πλαταμώνα» στην Περιφε¬ 
ρειακή Ενότητα Πιερίας στην Περιφέρεια Κεντρικής 
Μακεδονίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/ 
Α722-04-2005). 

2. Το π.δ. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (ΦΕΚ 167/ 
Α721-11-2014). 

3. Το άρθρο 4 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών...» 
(ΦΕΚ 114/Α722-09-2015). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 116/Α723-09-2015). 

5. Το άρθρο ένατο του Ν. 87/1975 «Περί ιδρύσεως της 
"Δημόσιας Επιχείρησης Πετρελαίου" (ΦΕΚ 152/Α725-07- 
1975), όπως προστέθηκε με το άρθρο 29 του Ν. 2115/1993 
(ΦΕΚ 15/Α715-2-1993), και διατηρήθηκε σε ισχύ με το 
άρθρο δέκατο τέταρτο του Ν. 2593/1998 (ΦΕΚ 59/Α7 
20-03-1998), σύμφωνα με το οποίο για την εγκατάσταση 
και λειτουργία των έργων μεταφοράς, αποθήκευσης, 
μέτρησης και διανομής του φυσικού αερίου, των οποίων 
η ανέγερση και η επέκταση εμπίπτει στην αρμοδιότητα 
της ΔΕΠΑ Α.Ε. (και νυν ΔΕΣΦΑ Α.Ε.), μπορεί ο Υπουργός 
Βιομηχανίας, Ενέργειας και Τεχνολογίας, με αποφάσεις 
του, που δημοσιεύονται στην Εφημερίδα της Κυβερνή¬ 
σεως, να χορηγεί τις σχετικές άδειες εγκατάστασης και 
λειτουργίας των έργων αυτών, κατά παρέκκλιση από 
κάθε κείμενη διάταξη. 

6. Το άρθρο 7 του Ν. 3428/2005 (ΦΕΚ 313/Α727-12-2005) 
«Απελευθέρωση Αγοράς Φυσικού Αερίου», σύμφωνα με 
το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στον Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 

7. Το Ν. 4001/2011 (ΦΕΚ179/Α722-08-2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

8. Το Π.δ. 33/2007 "Σύσταση της Ανώνυμης Εταιρείας 
με την επωνυμία «Διαχειριστής Εθνικού Συστήματος 
Φυσικού Αερίου Α.Ε.» και έγκριση του Καταστατικού 
της" (ΦΕΚ 31/Α720-02-2007). 

9. Το άρθρο 29 του Ν. 3734/2009 «Προώθηση της συ¬ 
μπαραγωγής δύο ή περισσότερων χρήσιμων μορφών 
ενέργειας, ρύθμιση ζητημάτων σχετικών με το Υδροη- 
λεκτρικόΈργο Μεσοχώρας και άλλες διατάξεις» (ΦΕΚ 8/ 
Α728-01-2009). 

10. Το Δεύτερο Μέρος του Ν. 3982/2011 «Απλοποίηση 
της αδειοδότησης τεχνικών επαγγελματικών και μετα¬ 
ποιητικών δραστηριοτήτων και επιχειρηματικών πάρκων 
και άλλες διατάξεις.» (ΦΕΚ 143/Α717-06-2011). 

11. Το Ν. 3325/2005 «Ίδρυση και λειτουργία βιομηχανι- 

κών-βιοτεχνικών εγκαταστάσεων στο πλαίσιο της αει¬ 
φόρου ανάπτυξης και άλλες διατάξεις» (ΦΕΚ 68/Α711- 
03-2005), όπως ισχύει. 

12. Την οικ. 14684/914/Φ.15/17-12-2012 κοινή απόφαση 
του Υπουργού Οικονομικών και του Υφυπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων «Καθορισμός παραβολών του άρθρου 28 
παρ. 4 του Ν. 3982/2011 και καθορισμός αποζημίωσης 
των επιθεωρητών» (ΦΕΚ 3533/Β/31 -12-2012). 

13. Τα άρθρα 6, 9 και 10 της οικ. 483/35/Φ.15/17-01 -2012 
απόφασης του Υπουργού Ανάπτυξης, Ανταγωνιστικότη¬ 
τας και Ναυτιλίας «Καθορισμός τύπου, δικαιολογητικών 
και διαδικασίας για την εγκατάσταση και τη λειτουργία 
των μεταποιητικών δραστηριοτήτων του Ν. 3982/2011 
(ΦΕΚ Α' 143), την τροποποίηση και ανανέωση των αδειών 
και την προθεσμία για μεταφορά ή τεχνική ανασυγκρό¬ 
τηση.» (ΦΕΚ 158/Β/03-02-2012). 

14. Την οικ. 2219/146/Φ.15/29-02-2012 κοινή απόφαση 
των Υπουργών Ανάπτυξης, Ανταγωνιστικότητας και 
Ναυτιλίας και Περιβάλλοντος, Ενέργειας και Κλιματι¬ 
κής Αλλαγής «Μηχανολογικές εγκαταστάσεις παροχής 
υπηρεσιών που υπάγονται στις διατάξεις των άρθρων 
17-40 του Ν. 3982/2011 "Απλοποίηση της αδειοδότησης 
τεχνικών επαγγελμάτων και μεταποιητικών δραστηριο¬ 
τήτων και επιχειρηματικών πάρκων και άλλες διατάξεις"» 
(ΦΕΚ 584/Β/02-03-2012). 

15. Τη Δ3/Α/οικ.4303/22-02-2012 απόφαση του Υφυ¬ 
πουργού ΠΕΚΑ «Τεχνικός Κανονισμός "Συστήματα με¬ 
ταφοράς Φυσικού Αερίου με Μέγιστη Πίεση Λειτουργίας 
άνω των 16 δει·"» (ΦΕΚ 603/Α705-03-2012), όπως τροπο¬ 
ποιήθηκε και ισχύει. 

16. Την Δ3/Α/15411/30-10-2013 απόφαση του Υφυπουρ¬ 
γού ΠΕΚΑ «Χορήγηση άδειας εγκατάστασης στον ΔΕΣ- 
ΦΑ Α.Ε. για το τμήμα «Μετατόπιση του Κύριου Αγωγού 
Φυσικού Αερίου Υψηλής Πίεσης ως συνοδού έργου του 
Αυτοκινητόδρομου ΠΑΟΕ στον Πλαταμώνα» στο Νομό 
Πιερίας» (ΦΕΚ 2898/Β/15-11-2013), διάρκειας τριών (3) 
ετών. 

17. Την 081386/02-03-2015 (Α.Π. ΥΠΑΠΕΝ: 172793/ 
05-03-2015) αίτηση, την οποία υπέβαλε στην Υπηρεσία 
μας ο ΔΕΣΦΑ ΑΕ, για τη χορήγηση Αδειας Λειτουργίας 
του εν θέματι έργου. 

18. Την 33845/11-05-1994 κοινή απόφαση των Υπουρ¬ 
γών ΠΕΧΩΔΕ, Βιομηχανίας Έρευνας και Τεχνολογίας, 
Γεωργίας, Πολιτισμού και Εμπορικής Ναυτιλίας «Εγκριση 
περιβαλλοντικών όρων για τον αγωγό φυσικού αερίου 
και τους κλάδους του πλην του κλάδου Λαυρίου, από τα 
Ελληνοβουλγαρικά σύνορα μέχρι τις εγκαταστάσεις της 
νήσου Ρεβυθούσας», όπως παρατάθηκε με την 141990/8- 
7-2009 κοινή απόφαση των Υπουργών ΠΕΧΩΔΕ, Ανά¬ 
πτυξης, Πολιτισμού, Εμπορικής Ναυτιλίας, Αιγαίου και 
Νησιωτικής Πολιτικής και του Υφυπουργού Αγροτικής 
Ανάπτυξης και Τροφίμων. 

19. Το οικ. 196815/01-03-2011 έγγραφο της Ειδικής Υπη¬ 
ρεσίας Περιβάλλοντος, με το οποίο βεβαιώνεται ότι, από 
την προτεινόμενη μετατόπιση του ΚΑΦΑ δεν επέρχονται 
ουσιαστικές διαφοροποιήσεις ως προς τις επιπτώσεις 
στο περιβάλλον. 

20. Την από 18-02-2015 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, με την οποία δηλώνει ότι, 
το έργο «Μετατόπιση του Κύριου Αγωγού Φυσικού Αε¬ 
ρίου Υψηλής Πίεσης ως συνοδού έργου του Αυτοκινη¬ 
τόδρομου ΠΑΘΕ στον Πλαταμώνα» στην Περιφερειακή 


Ενότητα Πιερίας στην Περιφέρεια Κεντρικής Μακεδο¬ 
νίας έχει κατασκευαστεί σύμφωνα με τις διατάξεις της 
Δ3/Α'/οικ.4303 ΠΕ 26510/22-02-2012 απόφασης του Υφυ¬ 
πουργού ΠΕΚΑ καθώς και τις εγκριθείσες μελέτες της 
Δ3/Α'/15411/30-10-2013 άδειας εγκατάστασης. 

21. Την από 18-02-2015 υπεύθυνη δήλωση του νομίμου 
εκπροσώπου του ΔΕΣΦΑ ΑΕ, με την οποία δηλώνει ότι 
οι μελέτες των εδαφίων (στ), (ζ), (η) και (θ) του Πα¬ 
ραρτήματος Α της Δ3/Α/οικ.4303 ΠΕ26510/22-02-2012 
απόφασης του υφυπουργού Περιβάλλοντος, Ενέργειας 
και Κλιματικής Αλλαγής έχουν εκπονηθεί για το μήκος 
του ΚΑΦΑ «Αγ. Τριάδα - Προμαχώνας». Οι παραπάνω 
εκπονηθείσες μελέτες ισχύουν και για το έργο «Με¬ 
τατόπιση του Κύριου Αγωγού Φυσικού Αερίου Υψηλής 
Πίεσης ως συνοδού έργου του Αυτοκινητόδρομου ΠΑΘΕ 
στον Πλαταμώνα» στην Περιφερειακή Ενότητα Πιερίας 
στην Περιφέρεια Κεντρικής Μακεδονίας, όπως αναλυτι¬ 
κά αναφέρεται στην Π063922/ΙΓ/κβ/09-08-2013 επιστολή 
σχετική με το αίτημα για χορήγηση άδειας εγκατάστα¬ 
σης του έργου αυτού. 

22. Την από 26-02-2015 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, με την οποία δηλώνει το 
τεχνικό προσωπικό που θα απασχοληθεί στο εν θέματι 
έργο. 

23. Την από 26-02-2015 υπεύθυνη δήλωση του νόμιμου 
εκπροσώπου του ΔΕΣΦΑ ΑΕ, περί της ανάθεσης σε 
αρμόδιο Τεχνικό της επίβλεψης της λειτουργίας και συ¬ 
ντήρησης του Εθνικού Συστήματος Μεταφοράς Φυσικού 
Αερίου (Ε.Σ.Μ.Φ.Α/πίεσης πάνω από 19 όεή πλην του Τερ¬ 
ματικού Σταθμού Υγροποιημένου Φυσικού Αερίου στη 
Νήσο Ρεβυθούσα Αττικής, βάσει της υπ’ αριθμ.178/2014 
απόφασης της Διοίκησης του ΔΕΣΦΑ Α.Ε. 

24. Την από 12-02-2015 υπεύθυνη δήλωση του αρμό¬ 
διου Τεχνικού του ΔΕΣΦΑ ΑΕ, περί της αποδοχής της 
επίβλεψης της λειτουργίας και συντήρησης του εν θέ- 
ματι έργου. 

25. Το υποβληθέν Πρόγραμμα Επιτήρησης και Συντή¬ 
ρησης του Σταθμού. 

26. Το υποβληθέν Πρόγραμμα Εποπτείας και Επέμβα¬ 
σης του Σταθμού. 

27. Το τελικό πιστοποιητικό επιθεώρησης της Τυν 
ΒίΐθίηΙεπό ΗοΙΙεε Α.Ε. 36/14/16-01-2014, με το οποίο πιστο¬ 
ποιείται ότι το έργο «Μετατόπιση του Κύριου Αγωγού 
Φυσικού Αερίου Υψηλής Πίεσης ως συνοδού έργου του 
Αυτοκινητόδρομου ΠΑΘΕ στον Πλαταμώνα» κατασκευ¬ 
άστηκε και ελέγχθηκε σύμφωνα με τις προδιαγραφές 
του έργου. 

28. Το διπλότυπο είσπραξης με αριθμό Η 7080133/10- 
02-2015 της ΦΑΕ Αθηνών, ύψους €120,00. 

29. Την από 27-04-2015 έκθεση αυτοψίας του Τμήμα¬ 
τος Εγκαταστάσεων της Διεύθυνσης Υδρογονανθράκων 
του ΥΠΕΚΑ. 

30. Την από 10-06-2015 εισήγηση του Τμήματος Εγκα¬ 
ταστάσεων της Διεύθυνσης Υδρογονανθράκων του 
ΥΠΑΠΕΝ. 

31. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Χορηγείται στον ΔΕΣΦΑ Α.Ε. άδεια λειτουργίας, αό¬ 
ριστης χρονικής διάρκειας, για το έργο «Μετατόπιση 
του Κύριου Αγωγού Φυσικού Αερίου Υψηλής Πίεσης 
ως συνοδού έργου του Αυτοκινητόδρομου ΠΑΘΕ στον 
Πλαταμώνα» στην Περιφερειακή Ενότητα Πιερίας, στην 

Περιφέρεια Κεντρικής Μακεδονίας, υπό τον όρο της 
τήρησης των διατάξεων που μνημονεύονται στο προ- 
οίμιο-σκεπτικό της απόφασης αυτής, καθώς και με τους 
εξής όρους και περιορισμούς: 

• Να λαμβάνονται τα απαραίτητα μέτρα για την προ¬ 
στασία των εργαζομένων, των περίοικων, του κοινού και 
του περιβάλλοντος, από κάθε κίνδυνο βλάβης της υγεί¬ 
ας ή ενόχλησης ή ρύπανσης, που μπορεί να προκληθεί 
από την λειτουργία της εγκατάστασης. 

• Για την απαιτούμενη, σύμφωνα με τις διατάξεις των 
β.δ. 16/17-03-1950 και β.δ. 24-11/17-12-1953, υπεύθυνη επί¬ 
βλεψη της λειτουργίας και συντήρησης της εγκατάστα¬ 
σης πρέπει να απασχολείται πρόσωπο το οποίο να έχει 
τα προβλεπόμενα προσόντα. 

• Να τηρούνται κατά τη λειτουργία της εγκατάστασης 
οι εκάστοτε ισχύουσες αστυνομικές και υγειονομικές 
διατάξεις καθώς και οι διατάξεις του Υπουργείου Ερ¬ 
γασίας, Κοινωνικής Ασφάλισης και Πρόνοιας. 

• Σε περίπτωση αλλαγής οποιωνδήποτε εκ των λει¬ 
τουργικών παραμέτρων του εν θέματι έργου, η εταιρεία 
θα πρέπει να υποβάλει αίτημα για τη χορήγηση σχε¬ 
τικής άδειας από την αρμόδια Διεύθυνση του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας. 

• Το Υπουργείο Παραγωγικής Ανασυγκρότησης, Πε¬ 
ριβάλλοντος και Ενέργειας διατηρεί το δικαίωμα να 
επιβάλει την εκτέλεση μεταρρυθμίσεων στην υπόψη 
εγκατάσταση σε κάθε περίπτωση που θα διαπιστωθεί 
ότι τούτο είναι αναγκαίο για να εκπληρωθούν οι επι- 
διωκόμενοι σκοποί που προβλέπονται από το άρθρο 2 
του β.δ. 15/21-10-1922, όπως τροποποιήθηκε και ισχύει. 

• Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΣΚΟΥΡΛΕΤΗΣ 
-♦- 

Αριθμ. 1678/111284 (3) 

Λεπτομέρειες εφαρμογής της υπ’ αριθμ. 175180/2011 (Β' 
1721) κοινής υπουργικής απόφασης και ρυθμίσεις σχε¬ 
τικά με τη διαδικτυακή σύνδεση επιχειρήσεων του 
γαλακτοκομικού τομέα στο πληροφοριακό σύστη¬ 
μα ΑΡΤΕΜΙΣ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α) Τις διατάξεις: 

1. Του άρθρου 62, του Ν. 4235/2014 (ΦΕΚ Α' 32/11-2-2014) 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων». 

2. Του άρθρου 1, παράγραφος 1,2 και 3 του Ν. 1338/1983 
«Εφαρμογή του Κοινοτικού Δικαίου» (Α' 34), όπως η πα¬ 
ράγραφος 1 τροποποιήθηκε με τη διάταξη του άρθρου 


6, παράγραφος 1 του Ν. 1440/1984 (Α' 70) «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας επενδύσεων στο 
κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΨΒΑΤΟΜ» 
και του άρθρου 65 του Ν. 1892/1990 (Α' 101). 

3. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ με το άρθρο πρώτο του υπ’ αριθμ. 63/2005 Π.δ. «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα (Α' 98). 

4. Του άρθρου 33 του Ν. 2538/1997 «Τροποποίηση της 
κείμενης νομοθεσίας για τα γεωργικά και κτηνιατρικά 
φάρμακα, ρύθμιση χρεών συνεταιριστικών οργανώσεων 
και άλλες διατάξεις», όπως τροποποιήθηκε από το άρ¬ 
θρο 33 του Ν. 3147/03 (Α'135) «Ρύθμιση θεμάτων αγρο¬ 
τικής γης, επίλυση ζητημάτων αποκατασταθέντων και 
αποκατεστημένων κτηνοτροφών και άλλες διατάξεις» 
και ισχύει κάθε φορά. 

5. Του Π.δ. 107/2014 «Οργανισμός Υπουργείου Αγρο¬ 
τικής Ανάπτυξης και Τροφίμων» (Α' 174), όπως τροπο¬ 
ποιήθηκε με την παρ. 3 του άρθρου 31 και το άρθρο 45 
του Ν. 4305/2014 (Α' 237). 

6. Του Π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γενικής Γραμματείας Βιομηχανίας στο 
Υπουργείο Οικονομίας, Ανάπτυξης και Τουρισμού» 

7. Του Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» 

8. Την αριθ. Υ26/2015 (Β' 2144) απόφαση του Πρωθυ¬ 
πουργού για την «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Μάρκο Μπόλαρη» 

Β) Την υπ’ αριθμ. 175180/2011 (Β' 1721) κοινή υπουρ¬ 
γική απόφαση με θέμα Αντικατάσταση της υπ’ αριθμ. 
296113/2006 (Β' 1414) Κοινής Υπουργικής απόφασης με 
θέμα "Μέτρα για τον έλεγχο της παραγωγής, αξιοποίη¬ 
σης, μεταποίησης, τυποποίησης, διακίνησης και εμπορί¬ 
ας για το γάλα και τα γαλακτοκομικά προϊόντα". 

Γ) Την εισήγηση της Διεύθυνσης Κτηνοτροφικών Υπο¬ 
δομών και Μεταποίησης Ζωικών Προϊόντων της Γ ενικής 
Δ/νσης Βιώσιμης Ζωικής Παραγωγής και Κτηνιατρικής. 

Δ) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Με την παρούσα απόφαση καθορίζονται οι λεπτομέ¬ 
ρειες εφαρμογής της υπ’ αριθ. 175180/2011 (Β' 1721) κοινής 
υπουργικής απόφασης που αφορά σε μέτρα για τον 
έλεγχο της παραγωγής, αξιοποίησης, μεταποίησης, τυ¬ 
ποποίησης, διακίνησης και εμπορίας για το γάλα και τα 
γαλακτοκομικά προϊόντα καθώς και ρυθμίσεις σχετικά 
με τη διαδικτυακή σύνδεση επιχειρήσεων του γαλακτο¬ 
κομικού τομέα στο πληροφοριακό σύστημα ΑΡΤΕΜΙΣ. 

Άρθρο 1 

1. Κατά τους τακτικούς επιτόπιους ελέγχους του ΕΛ- 
ΓΟ-ΔΗΜΗΤΡΑ δύναται να χρησιμοποιηθούν και οι υπη¬ 
ρεσίες Ορκωτών Λογιστών. 

2. Σε κάθε επιτόπιο έλεγχο οι ελεγκτές του ΕΛΓΟ- 
ΔΗΜΗΤΡΑ, εφόσον κρίνεται σκόπιμο, προβαίνουν σε 
δειγματοληψίες τόσο του γάλακτος όσο και των πα- 
ραγόμενων προϊόντων. Τα δείγματα αποστέλλονται 
για ανάλυση στα εργαστήρια του Γενικού Χημείου του 
Κράτους. 

3. Επί των εκθέσεων ελέγχου της παρ. 6 του άρθρου 5 
της με αριθ. 175180/2011 (ΦΕΚ Β' 1721) κοινής υπουργικής 
απόφασης, ο εκπρόσωπος της ελεγχόμενης επιχείρησης 
έχει τη δυνατότητα να σημειώνει τις παρατηρήσεις του 
επί των καταγεγραμμένων ευρημάτων των ελεγκτών. 
Στις περιπτώσεις αδυναμίας σύνταξης των πρακτικών 
ελέγχου τη στιγμή της επιτόπιας επίσκεψης, το πρα¬ 
κτικό συντάσσεται στην έδρα των ελεγκτών και διαβι¬ 
βάζεται στη συνέχεια στην ελεγχόμενη επιχείρηση για 
να λάβει γνώση και να καταγράψει τυχόν παρατηρήσεις 
του και να τις υποβάλει γραπτώς το αργότερο μετά από 
15 ημερολογιακές ημέρες μετά την αποδεδειγμένη δια¬ 
βίβαση του εν λόγω πρακτικού ελέγχου. Στη συνέχεια, 
η ελεγχόμενη επιχείρηση έχει τη δυνατότητα αποστο¬ 
λής λεπτομερέστερων έγγραφων παρατηρήσεων προς 
τον ΕΛΓΟ-ΔΗΜΗΤΡΑ με κοινοποίηση στη Διεύθυνση 
Κτηνοτροφικών Υποδομών και Μεταποίησης Ζωικών 
Προϊόντων του Υπουργείου Αγροτικής Ανάπτυξης και 
Τροφίμων (ΥΠΑΑΤ) σε διάστημα 15 ημερολογιακών ημε¬ 
ρών μετά την έγγραφη γνωστοποίηση από τον ΕΛΓΟ- 
ΔΗΜΗΤΡΑ ότι με βάση τα ευρήματα κατά τον έλεγχο 
ενδέχεται η επιβολή κυρώσεως. 

4. Τα πρακτικά ελέγχου αξιολογούνται αρμοδίως από 
τη Διεύθυνση Διαχείρισης Ελέγχων Γάλακτος & Κρέα¬ 
τος του ΕΛΓΟ -ΔΗΜΗΤΡΑ όπου και διαβιβάζονται από 
τους ελεγκτές μαζί με τις ενδεχόμενες παρατηρήσεις 
της ελεγχόμενης επιχείρησης. 

5. Ο ΕΛΓΟ-ΔΗΜΗΤΡΑ μπορεί να πραγματοποιεί επι¬ 
τόπιους διασταυρωτικούς ελέγχους σε κτηνοτροφικές 
μονάδες παραγωγής γάλακτος, προκειμένου να διαπι¬ 
στωθεί κατά πόσο οι παραδιδόμενες ποσότητες γάλα¬ 
κτος της μονάδας ανταποκρίνονται στα στοιχεία εισερ¬ 
χόμενων της επιχείρησης, στην οποία έχει παραδοθεί 
το γάλα. Οι έλεγχοι αυτοί μπορούν να περιλαμβάνουν 
εξέταση των σχετικών βιβλίων και παραστατικών της 
μονάδας ή και αρχείων όπως η Κτηνιατρική Βάση Δε¬ 
δομένων. Για το σκοπό αυτό ο ΕΛΓΟ-ΔΗΜΗΤΡΑ έχει 
πρόσβαση στα αρχεία ζωικού κεφαλαίου που τηρούνται 
στις υπηρεσίες της αρμόδιας Διεύθυνσης της Γ ενικής 
Δ/νσης Βιώσιμης Ζωικής Παραγωγής του ΥΠΑΑΤ. 

6. Στους ελεγχόμενους φορείς του άρθρου 2 της με 
αριθ. 175180/2011 (ΦΕΚ Β' 1721/2.8.2011) κοινής υπουργικής 
απόφασης περιλαμβάνονται οι μεταποιητικές μονάδες 
που συμμετέχουν οι ίδιες ή μέσω τρίτων σε διαγωνι¬ 
σμούς για την προμήθεια γαλακτοκομικών προϊόντων 
δημοσίων φορέων, οργανισμών, νοσοκομείων και των 
Ενόπλων Δυνάμεων. Για το σκοπό αυτό δύναται να 
πραγματοποιηθούν από τον ΕΛΓΟ-ΔΗΜΗΤΡΑ όλοι οι 
ενδεδειγμένοι επιτόπιοι έλεγχοι για τη διασταύρωση 
στοιχείων. 

7. Οι μικρές επιχειρήσεις που εισκομίζουν έως 80 
τόνους γάλα ετησίως δύνανται, αντί της υποχρέωσης 
αποστολής στον ΕΛΓΟ-ΔΗΜΗΤΡΑ μηνιαίας δήλωσης 


ισοζυγίου, βάσει του άρθρου 3 της με αριθ. 175180/2011 
(ΦΕΚ Β' 1721) κοινής υπουργικής απόφασης να τηρούν 
βιβλίο καταγραφής εισκομίσεων γάλακτος και παραγω¬ 
γής προϊόντων στην επιχείρησή τους σε μηνιαία βάση 
και να υποβάλλουν στην εφαρμογή ΑΡΤΕΜΙΣ ετήσια 
δήλωση ισοζυγίου γάλακτος δωδεκάμηνης χρήσης, το 
αργότερο ένα μήνα μετά από την ολοκλήρωση της δω¬ 
δεκάμηνης χρήσης. 

8. Γ ια το ύψος της διοικητικής κύρωσης όπως περιγρά- 
φεται στην παρ. 2 του άρθρου 6 της κοινής υπουργικής 
απόφασης 175180/2011 (ΦΕΚ Β' 1721), λαμβάνεται υπόψη η 
αξία των εισκομίσεων του προηγούμενου ημερολογια¬ 
κού έτους, από το έτος ελέγχου της επιχείρησης. Εφό¬ 
σον σε ορισμένες περιπτώσεις δεν είναι στη διάθεση 
της υπηρεσίας η ακριβής αξία των εισκομίσεων, μπορεί 
να ληφθεί υπόψη για τον υπολογισμό της, η μέση τιμή 
της αξίας που έχει διαμορφωθεί στην ελληνική επικρά¬ 
τεια βάσει επίσημων στοιχείων, ανά είδος γάλακτος ή 
κατηγορία προϊόντος που εισκομίστηκε. Το τελικό ποσό 
της διοικητικής κύρωσης που προκύπτει σε όλες τις 
περιπτώσεις, στρογγυλοποιείται σε δύο δεκαδικά ψηφία. 

9. Το ανώτερο ύψος της διοικητικής κύρωσης που 
μπορεί να επιβληθεί για κάθε μια από τις περιπτώσεις 
της παρ. 2 καθώς και από την παρ. 6 του άρθρου 6 της 
κοινής υπουργικής απόφασης 175180/2011 (ΦΕΚ Β' 1721) 
όπως αναφέρονται παρακάτω, διαμορφώνεται ως εξής: 

α) Για την περ. 2.1, στα 10.000 € 
β) Γ ια την περ. 2.2, στα 10.000 € 
γ) Γ ια την περ. 2.3, στα 7.000 € 
δ) Για την περ. 2.4, στα 4.000 € 
ε) Για την περ. 2.5, στα 2.000 € 
στ) Γ ια την περ. 2.6, στα 2.000 € 
ζ) Γ ια την περ. 2.7, στα 1.000 € 
η) Για την παρ. 6, στα 3.000 € 

10. Μη εμπρόθεσμη εγγραφή στην εφαρμογή ΑΡΤΕ- 
ΜΙΣ και μη εμπρόθεσμη δήλωση των προβλεπόμενων 
στοιχείων επιφέρει τις κυρώσεις των επιμέρους απο¬ 
φάσεων για την τήρηση των μηνιαίων ισοζυγίων ή των 
εισκομίσεων γάλακτος. 

Αρθρο 2 

1. Στις περιπτώσεις που από την αξιολόγηση των εκ¬ 
θέσεων ελέγχου σε συνδυασμό με τις τυχόν έγγραφες 
παρατηρήσεις των ελεγχόμενων, βάσει της διαδικασίας 
της παρ. 3 του άρθρου 1 της παρούσας, τεκμηριώνονται 
παραβάσεις των παρ. 2 και 3 του άρθρου 6 της με αριθ. 
175180/2011 (ΦΕΚ Β' 1721) κοινής υπουργικής απόφασης, 
ο ΕΛΓΟ -ΔΗΜΗΤΡΑ διαβιβάζει τους φακέλους αυτών 
των υποθέσεων στην Δ/νση Κτηνοτροφικών Υποδομών 
και Μεταποίησης Ζωικών Προϊόντων του ΥΠΑΑΤ μαζί με 
την πρόταση του σχετικά με την επιβολή προστίμου. 
Τα πρόστιμα επιβάλλονται με απόφαση του αρμόδιου 
Γ ενικού Γ ραμματέα του ΥΠΑΑΤ, ύστερα από εισήγηση 
της Διεύθυνσης Κτηνοτροφικών Υποδομών και Μετα¬ 
ποίησης Ζωικών Προϊόντων του ΥΠΑΑΤ. 

2. Κατά των επιβαλλόμενων από τον αρμόδιο Γ ενικό 
Γ ραμματέα του ΥΠΑΑΤ κυρώσεων, δύνανται να υποβλη¬ 
θούν ενστάσεις στη Γ ενική Διεύθυνση Βιώσιμης Ζωικής 
Παραγωγής & Κτηνιατρικής του ΥΠΑΑΤ εντός 10 εργάσι¬ 
μων ημερών από την ημερομηνία αποδεδειγμένης παρα¬ 
λαβής της ειδοποίησης για την επιβολή των κυρώσεων. 
Οι ενστάσεις εξετάζονται από επιτροπή που ορίζεται 
για το σκοπό αυτό με απόφαση του Υπουργού Αγροτι- 

κής Ανάπτυξης και Τροφίμων, μετά από εισήγηση της 
Διεύθυνσης Κτηνοτροφικών Υποδομών και Μεταποίησης 
Ζωικών Προϊόντων του ΥΠΑΑΤ Κατά την εξέταση των 
ενστάσεων η αρμόδια επιτροπή λαμβάνει υπόψη, πέραν 
των στοιχείων βάσει των οποίων επιβλήθηκε η κύρω¬ 
ση, όλες τις παρατηρήσεις των ελεγκτών του ΕΛΓΟ - 
ΔΗΜΗΤΡΑ αλλά και τα πορίσματα της υπηρεσίας που 
εισηγήθηκε την επιβολή των κυρώσεων και οποιαδήποτε 
πληροφορία ή στοιχεία περιήλθαν σε γνώση της με 
οποιοδήποτε μέσο και μπορεί να εισηγηθεί την ανα¬ 
προσαρμογή της κύρωσης με αύξηση ή μείωση αυτής ή 
την απαλλαγή αυτής. Κατά την εξέταση της ένστασης. 
Ο Πρόεδρος της επιτροπής ενστάσεων δύναται να ζη¬ 
τήσει εγγράφως από τον ενδιαφερόμενο να καταθέσει. 

3. Τα αποτελέσματα της εξέτασης των ενστάσεων 
υποβάλλονται δια της Γενικής Διεύθυνσης Βιώσιμης Ζω¬ 
ικής Παραγωγής και Κτηνιατρικής του ΥΠ.Α.Α.Τ. στον 
αρμόδιο Γ ενικό Γ ραμματέα του ΥΠ.Α.Α.Τ. Οι ενστάσεις 
γίνονται εν μέρει ή εν άλω αποδεκτές ή απορρίπτονται 
με απόφαση του Γενικού Γραμματέα του Υπουργείου 
Αγροτικής Ανάπτυξης και Τροφίμων, ύστερα από εισή¬ 
γηση της ως άνω Επιτροπής και επιβάλλονται τυχόν 
νέες κυρώσεις. 

4. Στην περίπτωση που από την παραπάνω διαδικασία 
εξέτασης των ενστάσεων κριθεί αναγκαίος ο επιτόπιος 
επανέλεγχος, αυτός ανατίθεται σε μικτό κλιμάκιο, το 
οποίο συγκροτείται από: 

α. δύο υπαλλήλους ΠΕ της Διεύθυνσης Κτηνοτροφι¬ 
κών Υποδομών και Μεταποίησης Ζωικών Προϊόντων του 
ΥΠΑΑΤ με τους αναπληρωτές τους 

β. έναν υπάλληλο του ΕΛΓΟ-ΔΗΜΗΤΡΑ με τον ανα¬ 
πληρωτή του και λειτουργεί με τη συμμετοχή τουλά¬ 
χιστον δύο από τα ανωτέρω μέλη και οπωσδήποτε με 
τη συμμετοχή ενός μέλους της Διεύθυνσης Κτηνοτρο¬ 
φικών Υποδομών και Μεταποίησης Ζωικών Προϊόντων 
του ΥΠΑΑΤ. Το έργο του ανωτέρω κλιμακίου δύναται 
να συνδράμει εκπρόσωπος του ΣΔΟΕ. Το παραπάνω 
κλιμάκιο, δύναται να διενεργεί ελέγχους σε όλη την 
Επικράτεια. Επικεφαλής του κλιμακίου ελέγχου ορίζεται 
υπάλληλος της Διεύθυνσης Κτηνοτροφικών Υποδομών 
και Μεταποίησης Ζωικών Προϊόντων του ΥΠΑΑΤ Η ονο¬ 
μαστική σύνθεση του κλιμακίου ελέγχου ορίζεται από 
τον αρμόδιο Γ ενικό Γ ραμματέα του ΥΠΑΑΤ ύστερα από 
σχετική εισήγηση της Διεύθυνσης Κτηνοτροφικών Υπο¬ 
δομών και Μεταποίησης Ζωικών Προϊόντων του ΥΠΑΑΤ. 

5. Για κάθε διενεργούμενο έλεγχο, τα μέλη του ανω¬ 
τέρω κλιμακίου ελέγχου, συντάσσουν έκθεση ελέγχου, 
η οποία συνυπογράφεται από εκπρόσωπο της ελεγ¬ 
χόμενης επιχείρησης με τυχόν παρατηρήσεις επί των 
καταγραφών στην έκθεση ελέγχου. Αντίγραφο της 
έκθεσης ελέγχου παραδίδεται στον επιχειρηματία ή 
στον νόμιμο εκπρόσωπο αυτού, και από ένα αντίγραφο 
κρατείται στη Διεύθυνση Κτηνοτροφικών Υποδομών και 
Μεταποίησης Ζωικών Προϊόντων του ΥΠΑΑΤ και στον 
ΕΛΓΟ-ΔΗΜΗΤΡΑ. Σε περίπτωση άρνησης υπογραφής 
από τον επιχειρηματία ή τον εκπρόσωπο αυτού, σε 
οποιοδήποτε πρακτικό ή έκθεση ελέγχου, που συντάσ- 
σεται σε εφαρμογή της υπ’ αριθμ. 175180/2011 (ΦΕΚ Β' 
1721), σημειώνεται η ένδειξη «ΑΡΝΗΣΗ ΥΠΟΓΡΑΦΗΣ». 
Σε περίπτωση υποτροπής το πρόστιμο διπλασιάζεται. 
Στις περιπτώσεις που από τους ελέγχους διαπιστωθεί 
υποτροπή σοβαρών παραβάσεων για τρίτη φορά, πέραν 
του διπλασιασμού του προστίμου, μετά από σχετική 
γνωστοποίηση των περιπτώσεων από το ΥΠΑΑΤ: 


α) η αντίστοιχη Κτηνιατρική Υπηρεσία της οικείας 
περιφέρειας, που έχει αρμοδιότητα αδειοδότησης στην 
κατηγορία αυτών των εγκαταστάσεων, προβαίνει στη 
διαδικασία ανάκλησης της άδειας λειτουργίας των 
εγκαταστάσεων του φορέα που υποτροπίασε και 

β) ζητείται από τους αρμόδιους δημόσιους φορείς, 
οργανισμούς, νοσοκομεία και υπηρεσίες των Ενόπλων 
Δυνάμεων, ο αποκλεισμός του φορέα από διαγωνισμούς 
για την προμήθεια γαλακτοκομικών προϊόντων για τα 
επόμενα δύο χρόνια λόγω της διάπραξης σοβαρού πα¬ 
ραπτώματος κατά την άσκηση των επαγγελματικών 
καθηκόντων του. 

6. Τα επιβαλλόμενα με απόφαση του αρμόδιου Γενι¬ 
κού Γ ραμματέα πρόστιμα βάσει της παραγράφου 1 του 
παρόντος άρθρου, βεβαιώνονται ως δημόσια έσοδα, 
εισπράττονται κατά τις διατάξεις του Κώδικα Είσπραξης 
Δημοσίων Εσόδων (ΚΕΔΕ) και αποτελούν έσοδα του 
Ταμείου Γεωργίας και Κτηνοτροφίας (ΤΓΚ). 

Αρθρο 3 

1. Γ ια την ηλεκτρονική αποστολή της «Μηνιαίας Δήλω¬ 
σης Ισοζυγίου Γάλακτος» όπως αναφέρεται στο άρθρο 3 
της με αριθ. 175180/2011 (ΦΕΚ Β' 1721) κοινής υπουργικής 
απόφασης, καθώς και για την συνολική παρακολούθηση 
του συστήματος ελέγχου της ανωτέρω κοινής υπουργι¬ 
κής απόφασης καθιερώνεται η υποχρεωτική διασύνδεση 
όλων των επιχειρήσεων της παρ. 1 του άρθρου 2 της 
με αριθ. 175180/2011 (ΦΕΚ Β' 1721 ) κοινής υπουργικής 
απόφασης μέσω της διαδικτυακής εφαρμογής ΑΡΤΕΜΙΣ. 

2. Η Διεύθυνση Κτηνοτροφικών Υποδομών και Με¬ 
ταποίησης Ζωικών Προϊόντων του ΥΠΑΑΤ ορίζεται ως 
αρμόδια αρχή για τον συντονισμό και την εποπτεία 
εφαρμογής του συστήματος της διαδικτυακής εφαρμο¬ 
γής των επιχειρήσεων όπως περιγράφεται στην παρ. 1 
του παρόντος άρθρου. 

3. Ο ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ-ΔΗΜΗΤΡΑ 
(ΕΛΓΟ-ΔΗΜΗΤΡΑ) ορίζεται ως φορέας υλοποίησης της 
διαδικτυακής σύνδεσης των επιχειρήσεων όπως περι- 
γράφεται στην παρ. 1 του παρόντος άρθρου, καθώς και 
ως αρμόδια αρχή για τη λειτουργία της διαδικτυακής 
εφαρμογής ΑΡΤΕΜΙΣ και την επεξεργασία των σχετικών 
στοιχείων που απορρέουν από αυτήν, 

4. Για την εφαρμογή της παρούσας: 

4.1. Όλα τα φυσικά και νομικά πρόσωπα της παρα¬ 
γράφου 1 του άρθρου 2 της 175180/15-7-2011 απόφασης 
υποχρεούνταί: 

I. να συνεργαστούν με τον ΕΛΓΟ -ΔΗΜΗΤΡΑ για την 
πρόσβαση τους στο σύστημα ΑΡΤΕΜΙΣ και την λειτουρ¬ 
γία του, 

II. να υποβάλουν στην εφαρμογή «ΑΡΤΕΜΙΣ» τις μηνι¬ 
αίες δηλώσεις ισοζυγίου, του άρθρου 3 της 175180/2011 
(ΦΕΚ Β' 1721) κοινής υπουργικής απόφασης καθώς και 

III. να υποβάλουν στην εφαρμογή ΑΡΤΕΜΙΣ τις δη¬ 
λώσεις εισκομίσεων γάλακτος που προβλέπονται από 
την ισχύουσα κάθε φορά νομοθεσία για την διαδικασία 
είσπραξης υπέρ ΕΛΓΟ-ΔΗΜΗΤΡΑ της ειδικής εισφοράς 
επί της ανά κιλό τιμής του εισκομιζόμενου γάλακτος 
βάσει του άρθρου 54 του Ν. 4186/2013 (ΦΕΚ Α'193) όπως 
ισχύει κάθε φορά. 

4.2. Ο ΕΛΓΟ-ΔΗΜΗΤΡΑ υποχρεούται να διαθέτει στο 
Τμήμα Αξιοποίησης, Μεταποίησης και Τυποποίησης 
Προϊόντων Ζωικής Παραγωγής της Δ/νσης Κτηνοτροφι¬ 
κών Υποδομών και Μεταποίησης Προϊόντων του ΥΠΑΑΤ 
εκτός από την πλήρη πρόσβαση στην εφαρμογή, πληρο- 

φορίες και στατιστικά δεδομένα από την επεξεργασία 
των στοιχείων. Η πρόσβαση λοιπών φορέων τελεί υπό 
την έγκριση της εποπτεύουσας αρχής. 

4.3. Υπό την εποπτεία του Τμήματος Αξιοποίησης, Με¬ 
ταποίησης και Τυποποίησης Προϊόντων Ζωικής Παραγω¬ 
γής η διαδικτυακή εφαρμογή επεκτείνεται, βελτιώνεται 
και συνδέεται με άλλες βάσεις δεδομένων του ΥΠΑΑΤ 
και των εποπτευόμενων φορέων του για την αποτελε¬ 
σματικότερη λειτουργία του ελέγχου της αγοράς. 

4.4. Το Τμήμα Αξιοποίησης, Μεταποίησης και Τυπο¬ 
ποίησης Προϊόντων Ζωικής Παραγωγής μεριμνά για τη 
συγκέντρωση από το ΑΡΤΕΜΙΣ και παρουσίαση στα¬ 
τιστικών στοιχείων της αγοράς σε ειδικό πεδίο της 
ιστοσελίδας του ΥΠΑΑΤ προς ελεύθερη πρόσβαση και 
ενημέρωση όλων των ενδιαφερομένων. 

5. Τα πεδία συμπλήρωσης στην εφαρμογή ΑΡΤΕΜΙΣ, 
η διάρθρωση τους και η συνολικότερη δομή αυτής δι¬ 
αμορφώνεται από τον ΕΛΓΟ ΔΗΜΗΤΡΑ μετά από συ¬ 
νεργασία με τη Δ/νση Κτηνοτροφικών Υποδομών και 
Μεταποίησης Ζωικών Προϊόντων. 

Αρθρο 4 

1. Η με αριθ. 342050/2007 (ΦΕΚ Β'2443) υπουργική 
απόφαση καταργείται. Σε κάθε αναφορά στην με αριθ. 
342050/2007 (ΦΕΚ Β'2443) Υπουργική απόφαση νοείται 
η παρούσα. 

2. Δίδεται διάστημα από την ισχύ της παρούσας έως 
τις 31 Δεκεμβρίου του 2015 για την συμμόρφωση όλων 
των επιχειρήσεων της παραγράφου 1 του άρθρου 2 
της με αριθ. 175180/2011 (ΦΕΚ Β' 1721) κοινής υπουργι¬ 
κής απόφασης προς τις διατάξεις της παρούσας όσον 
αφορά την διαδικτυακή σύνδεση στο σύστημα ΑΡΤΕΜΙΣ 
(άρθρο 1). 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΡΚΟΣ ΜΠΟΛΑΡΗΣ 
-♦- 

Αριθμ. 4562/111018 (4) 

Αρχική κατανομή των Ποσοτήτων (πλην ροδάκινων και 
νεκταρινιών) του Παραρτήματος Ιβ του κατ’ εξου¬ 
σιοδότηση Κανονισμού (ΕΕ) 1031/2014, όπως ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 του Ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων» (Α'32). 

β) Του άρθρου 1 παρ. 1, 2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α'34), όπως τροποποιή¬ 
θηκε από το άρθρο 6 παρ. 1 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Ανθρακος και 


Χάλυβος και του Οργανισμού Εφοδιασμού ΕΨΒΑΤΟΜ» 
(ΑΤΟ) και του άρθρου 3 του ως άνω νόμου, όπως αυτό 
αντικαταστάθηκε από το άρθρο 65 του Ν. 1892/90 «Για 
τον εκσυγχρονισμό και την ανάπτυξη και άλλες διατά¬ 
ξεις» (Α'101). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», όπως κυρώθη¬ 
κε με το άρθρο πρώτο του Π.δ. 63/2005 (Α '38). 

2. Την Υ26/06-10-2015 απόφαση πρωθυπουργού «Ανά¬ 
θεση αρμοδιοτήτων Αναπληρωτών Υπουργών» (Β' 2144). 

3. Τους Κανονισμούς (Ε.Κ.), όπως αυτοί τροποποιήθη¬ 
καν και ισχύουν: 

α) Καν (ΕΕ) 1308/2013 του Ευρωπαϊκού Κοινοβουλίου 
και του Συμβουλίου «για τη θέσπιση κοινής οργάνωσης 
αγορών γεωργικών προϊόντων και την κατάργηση των 
κανονισμών (ΕΟΚ) αριθ. 922/72. (ΕΟΚ) αριθ. 234/79, (ΕΚ) 
αριθ. 1037/2001 και (ΕΚ) αριθ. 1234/2007 του Συμβουλίου». 

β) Καν (ΕΚ) 1234/2007 του Συμβουλίου «για τη θέσπιση 
κοινής οργάνωσης των γεωργικών αγορών και ειδικών 
διατάξεων για ορισμένα γεωργικά προϊόντα». 

γ) Καν. (ΕΕ) 1307/2013 του Ευρωπαϊκού Κοινοβουλίου 
και του Συμβουλίου «περί θεσπίσεως κανόνων για άμε¬ 
σες ενισχύσεις στους γεωργούς βάσει καθεστώτων στή¬ 
ριξης στο πλαίσιο της Κοινής γεωργικής πολιτικής και 
για την κατάργηση του κανονισμού (ΕΚ) αριθ. 637/2008 
και του κανονισμού (ΕΚ) αριθ. 73/2009 του Συμβουλίου». 

δ) Καν (ΕΕ) 543/2011 της Επιτροπής «για τη θέσπιση λε¬ 
πτομερών κανόνων εφαρμογής του κανονισμού (ΕΚ) αριθ. 
1234/2007 του Συμβουλίου όσον αφορά τους τομείς των 
οπωροκηπευτικών και των μεταποιημένων οπωροκηπευτι- 
κών» (ΕΕ Ι_ 157 της 15.6.2011) όπως τροποποιήθηκε και ισχύει. 

ε) Καν (ΕΕ) 499/2014 της Επιτροπής «για τη συμπλήρω¬ 
ση του κανονισμού (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου και του κανονισμού 
(ΕΕ) αριθ. 1306/2013 του Ευρωπαϊκού Κοινοβουλίου και 
του Συμβουλίου με την τροποποίηση του εκτελεστι¬ 
κού κανονισμού (ΕΕ) αριθ. 543/2011 της Επιτροπής όσον 
αφορά τους τομείς των οπωροκηπευτικών και των με¬ 
ταποιημένων οπωροκηπευτικών». 

στ) Καν. (ΕΕ) 1031/2014 της Επιτροπής «σχετικά με τη 
θέσπιση προσωρινών εκτάκτων μέτρων στήριξης για 
τους παραγωγούς ορισμένων οπωροκηπευτικών». 

ζ) κατ’ εξουσιοδότηση Κανονισμού (ΕΕ) 1369/2015 της 
Επιτροπής για την τροποποίηση του κατ’ εξουσιοδότηση 
Κανονισμού (ΕΕ) 1031/2014 σχετικά με τη θέσπιση συ¬ 
μπληρωματικών προσωρινών έκτακτων μέτρων στήριξης 
στους παραγωγούς ορισμένων οπωροκηπευτικών. 

4. Το άρθρο 5 της αρ. 3320/89565/13-08-2015 Κοινής 
Υπουργικής απόφασης των Αναπληρωτών Υπουργών 
Παραγωγικής Ανασυγκρότησης, Περιβάλλοντος και 
Ενέργειας και Εργασίας, Κοινωνικής Ασφάλισης και 
Κοινωνικής Αλληλεγγύης «Συμπληρωματικά μέτρα για 
την εφαρμογή του κατ’ εξουσιοδότηση Κανονισμού (ΕΕ) 
1369/2015 της Επιτροπής για την τροποποίηση του κατ’ 
εξουσιοδότηση Κανονισμού (ΕΕ) 1031/2014 σχετικά με 
τη θέσπιση συμπληρωματικών προσωρινών έκτακτων 
μέτρων στήριξης στους παραγωγούς ορισμένων οπω¬ 
ροκηπευτικών» (Β' 1701). 

5. Την αρ. 3330/89989/17-08-2015 απόφαση αναπληρω¬ 
τή υπουργού Παραγωγικής Ανασυγκρότησης Περιβάλ¬ 
λοντος & Ενέργειας «Αρχική κατανομή των Ποσοτήτων 
του Παραρτήματος Ιβ του κατ’ εξουσιοδότηση Κανονι¬ 
σμού (ΕΕ) 1031/2014, όπως ισχύει, σχετικά με τη θέσπιση 
συμπληρωματικών προσωρινών έκτακτων μέτρων στή- 

ριξης στους παραγωγούς ορισμένων οπωροκηπευτικών, 
όπως ισχύει» (Β' 1765). 

6. Την απάντηση του ΟΠΕΚΕΠΕ στο υπ’ αριθμ. 3347/ 
90315/18-08-2015 έγγραφο της Δ/νσης Συστημάτων Καλ¬ 
λιέργειας. 

7. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

1. Η αναλογική κατανομή των ποσοτήτων (εκτός ρο¬ 


δάκινων και νεκταρινιών) του Παραρτήματος Ιβ του κατ’ 
εξουσιοδότηση Κανονισμού (ΕΕ) 1031/2014 σχετικά με 
τη θέσπιση συμπληρωματικών προσωρινών έκτακτων 
μέτρων στήριξης στους παραγωγούς ορισμένων οπω¬ 
ροκηπευτικών, όπως ισχύει στις Περιφερειακές Ενότη¬ 
τες της χώρας με βάση τις καλλιεργούμενες εκτάσεις 
σύμφωνα με τα στοιχεία της Αίτησης Ενιαίας Ενίσχυσης 
καθορίζεται στο Παράρτημα της παρούσας απόφασης. 

2. Το Παράρτημα προσαρτάται στην Παρούσα απόφα¬ 
ση και αποτελεί αναπόσπαστο μέρος αυτής. 


ΠΑΡΑΡΤΗΜΑ 


ΠΕΡΙΦΕΡΕΙΑΚΗ 

ΕΝΟΤΗΤΑ 

ΜΗΛΑ και ΑΧΛΑΔΙΑ 
(τόνοι) 

ΔΑΜΑΣΚΗΝΑ 

ΑΚΤΙΝΙΔΙΑ 

ΕΠΙΤΡΑΠΕΖΙΑ 

ΣΤΑΦΥΛΙΑ 

(τόνοι) 

ΝΤΟΜΑΤΕΣ 

ΚΑΡΟΤΑ 

Γ ΛΥΚΟΠΙΠΕΡΙΕΣ 
ΑΓΓΟΥΡΙΑ ΚΑΙ 
ΑΓΓΟΥΡΑΚΙΑ 
(τόνοι) 

ΠΟΡΤΟΚΑΛΙΑ 

ΚΛΗΜΕΝΤΙΝΕΣ 

ΜΑΝΤΑΡΙΝΙΑ 

ΛΕΜΟΝΙΑ 

(τόνοι) 

ΠΕΛΛΗΣ 

252 

1.339 



ΗΜΑΘΙΑΣ 

257 

1.340 



ΚΑΒΑΛΑ 


2.880 



ΚΟΡΙΝΘΙΑ 


3.740 



ΗΡΑΚΛΕΙΟ 


1.210 

125 


ΚΑΣΤΟΡΙΑ 

250 




ΠΙΕΡΙΑΣ 


2.090 



ΛΑΡΙΣΑ 

625 

760 



ΚΟΖΑΝΗ 

131 




ΜΑΓΝΗΣΙΑ 

252 




ΑΡΤΑ 


740 


914 

ΧΑΝΙΑ 




370 

ΑΡΓΟΛΙΔΑ 




2.584 

ΑΙΤ/ΝΙΑ 




876 

ΛΑΚΩΝΙΑ 




1.899 

ΞΑΝΘΗ 



77 


ΚΑΡΔΙΤΣΑ 



76 


ΒΟΙΩΤΙΑ 



130 


ΗΛΕΙΑ 



75 


ΘΕΣΣΑΛΟΝΙΚΗ 



63 


ΕΥΒΟΙΑ 



62 


ΑΡΚΑΔΙΑ 

10 




ΛΟΙΠΕΣ 

723 

2.201 

742 

1.307 

ΣΥΝΟΛΟ 

2.500 

16.300 

1.350 

7.950 


Αρθρο 2 


Η ισχύς της παρούσας αρχίζει από την ημέρα δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Οκτωβρίου 2015 


Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΡΚΟΣ ΜΠΟΛΑΡΗΣ 

